קירסטן נילסן

קירסטן מישל נילסן (באנגלית: Kirstjen Michele Nielsen; נולדה ב-14 במאי 1972) היא עורכת דין אמריקאית, אשר הייתה מזכירת ביטחון המולדת השישית של ארצות הברית.

כפקידה בממשלו של הנשיא דונלד טראמפ שירתה נילסן מאז ספטמבר 2017 כסגנית ראש סגל הבית הלבן תחת ג'ון קלי. קודם לכן שירתה כראש הסגל של קלי בתפקידו הקודם בראש המחלקה לביטחון המולדת של ארצות הברית.

היא סיימה תואר ראשון בעניינים בינלאומיים באוניברסיטת ג'ורג'טאון ולאחר מכן קיבלה תואר J.D. מבית הספר למשפטים של אוניברסיטת וירג'יניה בשנת 1999.

ב-12 באוקטובר 2017 פורסמה הכוונה למנות את נילסן למזכירה לביטחון המולדת, לאחר פינוי התפקיד על ידי ג'ון קלי בעת שעבר לכהן כראש סגל הבית הלבן. הסנאט אישר את המינוי ב-5 בדצמבר אותה שנה (ברוב של 62 מול 37) והיא הושבעה לתפקיד יום לאחר מכן.

ב-7 באפריל 2019 הגישה נילסן לנשיא טראמפ את התפטרותה וסיימה את תפקידה באופן מיידי.

קישורים חיצוניים

הערות שוליים

בוגרות אוניברסיטת ג'ורג'טאון
בוגרי אוניברסיטת ג'ורג'טאון
חברי הקבינט של ארצות הברית בממשל דונלד טראמפ
מזכירות ביטחון המולדת של ארצות הברית
פוליטיקאיות אמריקאיות
נשיאות דונלד טראמפ: אישים שפרשו או הודחו
בוגרות אוניברסיטת וירג'יניה
בוגרי אוניברסיטת וירג'יניה
עורכות דין אמריקאיות
סגל הבית הלבן
אמריקאיות שנולדו ב-1972
אמריקאים שנולדו ב-1972